நான் அடிக்கடி கஸ்தூரியுடன் அங்கு சென்று அந்தப்பணிகளைப் பார்ப்பேன். சில பணிகளை நான் வேலைபார்த்த வட்டாரத்தில் அறிமுகப்படுத்தினேன். அக்காலத்தில் அரசில் வேலை பார்த்தாலும் எண்ணங்கள், உணர்வுகள் எங்கள் பணிகளில் ஒன்றிப்போயிருந்தது. மதுரையில் இருந்த காந்தி ம்யூசியத்தில் ஜகன்னாதன் அண்ணாவையும் கிருஷ்ணம்மா அக்காவையும் காணலாம். குழந்தைப் பருவம் முதல் என்னை ஆட்கொண்ட அண்ணல் காந்திஜி உபயோகித்த சில பொருட்கள் அங்கே இருக்கும். மனம் நெகிழ அவைகளைப் பார்ப்பேன்.